DOLOŽKA  PREDNOSTI 
medzinárodnej zmluvy pred zákonmi
(čl. 7 ods. 5 ústavy)

1. Gestor zmluvy:
Ministerstvo práce, sociálnych vecí a rodiny Slovenskej republiky. 

2. Názov zmluvy:
Európsky zákonník sociálneho zabezpečenia Rady Európy z roku 1964 (ďalej len zákonník). Zákonník je medzinárodná multilaterálna zmluva prezidentského charakteru otvorená na podpis pre členské štáty Rady Európy. Do súčasného dňa zákonník podpísalo 25 a ratifikovalo 20 krajín.

3. Účel a predmet zmluvy a jeho úprava v právnom poriadku Slovenskej republiky: Účelom zákonníka je upraviť úroveň sociálneho zabezpečenia (sociálneho poistenia) a z neho vyplývajúce právne vzťahy v jednotlivých oblastiach sociálneho zabezpečenia (sociálneho poistenia). Predmet zmluvy a jeho úprava v právnom poriadku SR je vyjadrená v čl. 39 Ústavy SR, v zákone č. 461/2003 Z. z. o sociálnom poistení v znení neskorších predpisov, v zákone č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov, v zákone č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, v zákone č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, v zákone č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, v zákone č. 274/2007 Z. z. o príplatku k dôchodku politickým väzňom v znení zákona č. 272/2008 Z. z., v zákone č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, v zákone č. 280/2002 Z. z. o rodičovskom príspevku v znení neskorších predpisov, v zákone č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, v zákone č. 238/1998 Z. z. o príspevku na pohreb v znení neskorších predpisov.

4. Priama úprava práv alebo povinností fyzických osôb alebo právnických osôb:
Zákonník nezakladá priamo práva a povinnosti fyzických osôb alebo právnických osôb, ale sprostredkovane prostredníctvom vnútroštátnej právnej úpravy zakotvenej v čl. 39 Ústavy SR,  v zákone č. 461/2003 Z. z. o sociálnom poistení v znení neskorších predpisov, v zákone č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov, v zákone č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, v zákone č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, v zákone č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, v zákone č. 274/2007 Z. z. o príplatku k dôchodku politickým väzňom v znení zákona č. 272/2008 Z. z., v zákone č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, v zákone č. 280/2002 Z. z. o rodičovskom príspevku v znení neskorších predpisov, v zákone č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, v zákone č. 238/1998 Z. z. o príspevku na pohreb v znení neskorších predpisov.

5. Úprava predmetu medzinárodnej zmluvy v práve ES/EÚ: 
Zmluva o založení Európskeho spoločenstva, úplná zhoda. 

6. Kategória zmluvy podľa článku 7 odseku 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Zákonník je medzinárodná zmluva o ľudských právach a základných slobodách, medzinárodná zmluva, na ktorej vykonanie je potrebný zákon, pred ratifikáciou sa vyžaduje súhlas Národnej rady Slovenskej republiky.

7. Kategória zmluvy podľa článku 7 odseku 5 Ústavy Slovenskej republiky (má prednosť pred zákonmi):
Medzinárodná zmluva o ľudských právach a základných slobodách, ktorá má prednosť pred zákonmi.
8. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity):
Pre ratifikáciu zákonníka Slovenskou republikou je potrebné vykonať zmeny v zákone č. 461/2003 Z. z. o sociálnom poistení v znení neskorších predpisov, ako aj v ďalších právnych predpisoch uvedených v bode 3 tejto doložky, aby sa dosiahol súlad vnútroštátnych právnych predpisov s ustanoveniami zákonníka tak, ako je to uvedené v bode materiálu - Správa o možnosti ratifikácie Európskeho zákonníka sociálneho zabezpečenia.